— 170 — 



de diverses sommes, et dont elle se retreuve intéressée, par 

 les moyens susdictz, de trente mil livres ou environ. 



IV. — Item que, puis xx ans en ça, par le moyen et pourchat 

 dudict d'Ancier et Jehan Lambelin, a esté faiete alliance par les 

 gouverneurs dudict Besançon avec aucuns cantons des Suysses, 

 contre l'advis des officiers de Sa Majesté du conté de Bour- 

 gongne, au regret de plusieurs bons personnaiges d'icelle, si- 

 gnamment de tous les ecclésiastiques, lesquelz, pour ce qu'ilz 

 ne voulsirent appreuver ladicte alliance et y faire le serement, 

 leur fut, par édict publié à son de trompe, commander de vuy- 

 der la ville, ce qu'ilz furent prestz faire, et l'eussent fait sans 

 l'intervention d'aucuns bons personnaiges qui moyennèrent les 

 affaires. Et depuis, le temps de ladicte alliance passée, ledict 

 d'Ancier a esté devers Sa Majesté appoincter la renunciation 

 qu'en fut faicte par lesdicts gouverneurs contre l'advis desdicts 

 d'Ancier et Lambelin, et néantmoins en a receu d'icelle Majesté 

 plusieurs présens et bienfaitz. 



V. — Item que ledict d'Ancier et ses ministres, à l'insceu des 

 autres gouverneurs et de tout le peuple de ladicte cité, puis 

 deux ans en ça, ont fait acheter en Allemaigne et appourter à 

 Besançon en leur puissance de grosses et puissantes serrures, 

 dictz lugnotz, pour mettre ès portes d'icelle, comm'il est à 

 présumer, affin de tenir en leur subjection ladicte cité et les 

 habitans d'icelle et y mectre telz que bon leur eust sembler, 

 et obvier que aultres n'y fussent entrez pour là deffense d'icelle 

 à la dévotion de sadicte Mdjesté, ce qu'ilz eussent peu faire 

 par les moyens susdictz. 



VI. — Item que pour l'intelligence que ledict d'Ancier a eu 

 avec Jehan Lambelin, qui jadictz fut secrétaire de ladicte cité, 

 homme vicieux, séditieux et diffamé tant de la secte luthérienne 

 que plusieurs aultres crimes et délictz, ilz ont voulu, mesme 

 ledict Lambelin, persuader à plusieurs dudict lieu vouvoir en- 

 tendre avec eux et chascun d'iceulx à séduire le peuple dudict 

 Besançon et l'induire à tenir et adhérer à la secte luthérienne ; 

 ont assisté, favorisé et maintenu en icelle aucuns notez et adhé- 

 rans à ladicte sete, gardez et évicter par leurs faveurs et pra- 



